पटना। विश्व बैंक स भेटल राशि क बेहतर उपयोग क लेल सरकार पंचायत क कार्यशैली सुधारत। त्रिस्तरीय पंचायती व्यवस्था क लेल विश्व बैंक छह अरब टका बिहार सरकार कए देलक अछि। आब पंचायत क सुदृढ़ीकरण आ शक्ति क विकेन्द्रीकरण क लेल पहिल बेर बिहार ग्राम स्वराज योजना सोसाइटी (बीजीएसवाईएस) बनाउल गेल अछि। सीएजी क रिपोर्ट मे पंचायत क वित्तीय अनियमितता क मामला उठैत रहैत अछि। एहि स राज्य सरकार क फजीहत होइत रहैत अछि। बीजीएसवाईएस राज्य मुख्यालय स लकए प्रखंड तक मे चारि स्तर पर अलग-अलग नाम स काज करत। राज्य सोसाइटी, कार्यकारिणी समिति, जिलास्तरीय समन्वय सोसाइटी आ प्रखंडस्तरीय समन्वय सोसाइटी। चारू समिति बिहार पंचायत सुदृढ़ीकरण परियोजना (प्रोजेक्ट ग्राम स्वराज) क प्रबंधन आ एकर कार्यक्षेत्र क विस्तार क लेल सेहो उत्तरदायी होएत। राज्य सोसाइटी क बैठक वर्ष मे एक बेर होएत। कार्यकारिणी, जिला आ प्रखंडस्तरीय समन्वय सोसाइटी क बैठक तीन मास मे एक बेर होएत।
 सदस्य सचिव - परियोजना निदेशक (बीजीएसवाईएस)
सदस्य सचिव - परियोजना निदेशक (बीजीएसवाईएस)